
Joachimus Moͤrlin D. 


allerhoͤheſten bekuͤmme 


Meinen geliebten Herrn Gand 
Freunden / allen frommen Chriſten / im 
Kandt zu Preuſſen / wuͤndſche ich Joachimus 
Moͤrlein Gottes gnade ſampt freidiger beſten 
digkeit / durch krafft des heiligen 
Geiſtes / in rechter geduldt vnd 
8 hoffnung. 


meines geſchrey zu vns komen / als ſolten 

alle ſachen vnd jrrungen bey euch gentz⸗ 

lich nicht allein hingeleget / ſondern auch der⸗ 
maſſen Chriſtlich entrichtet ſein / das die jeni⸗ 
gen fo biſs daher in grewlichen jrthumen ge⸗ 
ſteckt / ſolten offentlich dieſelben bekandt / vor⸗ 
dampt vi widderruffen haben / Daraus denn 
bey allen frommen Chriſten eine hertzliche 
vberaus gewuͤndſchte freude vnd frolocken 
entſtanden / Als die wir 1 ewer Deil vnd 
feelige wolfarth / aus Et riftlicher pflicht zum 
ji mert ſeindt / vñ in vnferm 
Gebet das bey dem frommen Gott / mit ernſt⸗ 
lichem ſeufftzen teglich ſuchen / das er dem lei⸗ 
digen Teuffel en ynd euch bey reiner leh⸗ 
re mit allen gnaden erhalten wolle / Vnd habe 
ich zwar ſelberſolch gut geſehrey / vnd gerucht 
nicht gentzlich ſollen vorachten / denn wiewol 


| E S ift lieben Herrn vnd Freunde ein ges 


ich weis / wie gar kuͤmmerlichen das wil zu⸗ 


A iI gehen / 


ee 


SEE 


ES: ne ze x 


gehen /vnd-das kein wordt in der gantzen 
Pibel ſchwerlicher ift mit ernſt vnd recht 
ſchaffener Buſſe vber das hertz zubringen / 
denn das kleine woͤrtlein peccani / Gleichwol 
dieweil Chriſtus ſaget / Es ſeindt des tages 
zwoͤlff ſtunde / fo habe ichs mit andern erwar⸗ 
ten ſollen / was zu letzt der fromme Gott vnd 
die zeit gebe wolte / Dis das ich denn nu aber⸗ 
mals den gegeben abſcheidt / bey euch bekom⸗ 
men / vnd daraus vornommen / was in dem 
vorgangenen Synodo auff die trewhertzi⸗ 
ge beforderung / pnd ernſtliches anhalten der 
rechtſchaffenen Diener Iheſu Chriſti vor 
handelt iſt / vnd findet ſich leider aus dem al⸗ 
len / das es mit frommer Leute hoffnung 
noch nicht wil gleich zu treffen. . . 
Dieweil fich denn die ſachen abermals 
vorweilen / vnd eines guten teils im ſelbigen 
abſchied auff kuͤnfftige eintrechtige declaration 
den jenigen / bey denen mans ſuchen wil (Gott 
weils bey wem) vorſchoben vnd auffgezogen 


ſeindt / So habe ichs nicht kundt vnterlaſſen / 


euch vnter des zutroͤſten / vnd darneben auch 
meinen trewen radt dienſtlich mitzuteilen / 
vnnd sweiffel nicht / Ich wil damit bey euch 
nichts vorderben / denn iſts ein ernſt vnnd 
ſuchet man warhafftig mittel / vnd wege zu 
rechtſchaffener bekerung durch hertzliche 
Huſſe vnd beſſerung / wolan fo wirdt yess 

die annemen / ſie kommen auch von wem fie 


wollen / Soite aber der leidige Teuffel in boͤ⸗ 
fen tuͤckiſchen Leuten euch abermals auff⸗ 
fetzen vnd nerren. So weren wir wo wirs vor⸗ 
ſchlieffen vnd zuſehen / widerumme meiſter⸗ 
lichen vnd fein betrogen / Tu feilet es vns dar» 
an / wir kunden niemandt ins hertz feben/ 
weil wir E aber kunden probieren / vnd den? 
noch euſſerlich bey den fruͤchten den Wawům 


zimlicher maſs erkennen. 


So muͤſſen wir ſolchen rath Chriſti nicht 
vorachten / ſondern zu danck von jm anne⸗ 
men / demſelben demuͤtig gehorſamen vnd vol 
gen vnd ſchrecket vber die maſſen / das Exem⸗ 


pel der lieben Deter die vor vns in der Kirchen 
geweſen vnd mehr mit ſolcher ſachen vmbe 
gangen ſeindt / denn wir / bey denſelben fiebet — 


man / das die hendel nimmer mehr gefebro 
licher vnd geſchwinder geſtanden / denn wenn 
man die ſaͤchen zwiſchen den Betzern oder 
Schwermern / vnnd jnen hat wollen vor⸗ 


+t 


den / denn a 


armen Birchen widerumb einerley rede sufiño 
ren / da gieng es | wie Nazianzenus fehreibet/ 
in tractatu de fide, Sicut gipfum aqua permixtum 
lactis colorem mentitur, ita hic per ueriſimilem 
confeffionem traditio inimica ſuggeritur, vnd baldt 
hernacher wie ein toͤdtlicher tranck mit honig 
vormiſchet / durch den ſuͤſſen gefebmack die 
Keut betreuget vnd vmbbringet / alſo felt die 
Geiſtliche gifft mit fuffen lieblichen worten 
den Zuhörern ins hertz / bis fo lang es dieſelbi 
gen beſchmeiſt. : 
Das wir vns nu ſolcher hoher Leute Exem⸗ 
pel vnd der teglichen erfarung zu vnſer war⸗ 
nung vnd beſtem gebrauchen / wirdt vns ja 
niemands vordencken / denn allein die jenigen 
die viel lieber ſehen / das wir vns vnuorwarter 
ſache mit ſchoͤnen worten leichtfertiglich lieſ⸗ 
ſen vorfuͤren / welchs wir nicht kunnen noch 
wollen thun / Denn die hendel ſeindt zu groſs / 
belangen Gottes wort / do ein tittel ( ſage ich 
abermals) mehr werdt iſt denn keine Welt ʒu 
ewigen zeiten bezalen kan / darzu betreffen ſie 
vnſer aller Seelen heil vnnd Seeligkeit / die 
wiſſen wir wol / hat Chriſtus nicht mit blin⸗ 
den wuͤrffeln auff dem Schollerbanck gewun⸗ 
nen / wie leider Gott erbarms / ſonſt mit groß 
ſer leichtfertigkeit gemeiniglich on alle furcht / 
vnd ſchew der mehrer teil jtzundt damit hans 
delt vnd vmbgehet. sae 
Zu 


Zu dem ſo bin ich noch ewer alter ſchuͤldiger 
von wegen der trew vnd dienſt damit ich euch 
vorwandt bin / als erver alter Diener / deren 
ich auch in meinem Gebedt gegen Gott nim⸗ 
mer vorgeſſen wil / vnd ſolte mir derhalben 
am hertzen wehe thun / wenn jr vnter einem 
fchein foltet jemmerlich vorfüret werden. Bro 
kenne mich auh derhalben vor andern ſchuͤl⸗ 
dig dieſer ſachen anzunemen / vnd fo viel an 
mir iſt trewlich zu warnen / zweiffel nicht jr 
vnd alle fromme Gottſelige hertzen / werden 
alles zum beſten auffnemen. 5 


So viel nu den vorlaſſenen Abſcheidt bes 
langet / iſts gleichwol vmb eines Rocks wer⸗ 
mer / denn zuuor / vnd das gefallen / das man 
vnſere lehre nicht mehr vordammet wie leiden 
vor dieſer zeit gefebeben iſt / Sondern diefelbie  * 
gen billichet vnnd zuleſt / das die vorgebung 
der Suͤnden / durch das ynſchuͤldige bitter lei⸗ 
den vnd ſterben Iheſu Chriſti vns erworben / 
des armen Suͤnders gerechtigkeit ſey fur Got⸗ 
tes gericht / fo fern ers mit glauben annimpt / 
Es wirdt auch dabey bekandt / das dieſe lehre 
zeugnis habe / der heiligen Schrifft / vnd alſo 
nichts anders ſey / denn die lebendige ſtimme 
Gottes in dem heiligem Apoſtel vnd auſſer⸗ 
weltem ruͤſtzeug Paulo ſonderlich zu den Roͤ⸗ 


mern. ee 
Solche: 


Solchs iſt war / vnd nemen wirs darumb 
das es Gottes wort iſt mit hertzlichen freu⸗ 
den an / dancken dem frommen (Bott von 
gantzem hertzen dafur / das er vns biſs daher 


ſo gar gnediglich vnuorruckt dabey erhalten 
hat / vnnd das ſelige Liecht feines waren ero 
kendtnis nicht gar hat bey vis erloſſchen / 
vnd den Teuffel daſſelbige laſſen ausblaſſen / 
Witten aber hertzlich / Er wolt euch mit vns 
hinfurder darinnen gnediglich bewaren / vnd 
alle jrrende arme hertzen widderbringen / das 
nur ſie aus dem ſchedtlichẽ jrthumb geriſſen / 
in rechter warer erkendtnis der reinen lehr 
mit einhelligem munde loben vnd preiſen mi» 
gen mit vns / den getrewen frommen Gott 
vnnd Oster vnſers lieben Erloͤſers vnd eis 
tanos Iheſu Chriſti / Amen. 


Zu dem fo iſt auch das Gottes wort/ 
das die jenigen ſo nu dermaſſen vorſoͤnet / vnd 
gerechtfertiget ſeindt ( ift beides eines) auch 
follen vornewert werden / jr leben nach allen 


Gottes geboten vnnd willen anzurichten / 


ñ 8 


welchs doch keines menſchlichen vormuͤgen 
iſt / darumb mus es durch den gnedigen flom 
men Gott geſchehen / nemlich durch den Va⸗ 
ter / Son / vnd heiligen Geiſt / welcher ſich vns 
zu eigen ergeben / vnſer Erbe vnd gut iſt / in 
yns wonet mit alle dem das er iſt / vnd Vor? 
mag vns 


\ 


mag vns regieret / vnd anfehet albie frommer 
zumachen / Bis er vns einmal in jenes 
leben bringet / do er vns wirdt gantz vnd gar 
rein machen / vnd in ewiger herrligkeit ewig⸗ 
lich in vns leuchten. 

Das man aber Oſiandri lehr hieher zu 
der vornewerung ziehen vnd deudten wolte 
dieſelbige alſo mit yns zuuorgleichen / dafur 
wollet jr euch huͤtten / als vor dem Teuffel 
ſelbſt / Denn das Oſiander keines weges alſo 
geleret / noch wolle gelehret haben / des ſeindt 
die ſeinen aus ſeinen Buͤchern / aus jhren 
Schrifften vnd Brieffen in jrem gewiſſen vnd 
bertzen offentlich vberfurt vnd vberwieſen / 

was iſts denn / das man one ſcham mit 
greifflicher vnwarheit / die armẽ vnſchuͤldigẽ 
hertzen / fo biſsdaher bey der einfeltigen ero Es 
kandten warheit trewlich geblieben feindt/ / | 
wil irre machen vnd vberreden / Man ſol ſich ik 
vor Oſiandri lehr nicht ſchewen / Er babe Wh 
das geleret / das er doch nicht allein nicht ges | 
lehret / ſondern mit grimmigem muth in vns 
vordammet hat. ee e ö 
Denn das kan ja jedermenniglich in fei 0 

nen Huͤchern leſen / das er den gehorſamChri⸗ 
i vnſchuͤldiges leiden vnd fterben / mit 
alle dem / das wir fur ynfere gerechtigkeit rhuͤ 
men / einen grewlichen abgott / Chriſtum / den i} 
wir alfo nach der Schrifft predigen einen ge⸗ il 
B malten ij 


malten Chriſtum im reich des leidigen Teuf⸗ 


fels geſcholten / die Augſpuͤrgiſche Confeſſion 
fur eine ſchedliche conſpiracion vnd bundt⸗ 
ſchuch vnſere Kirchen fur Teuffels Birchen 
ausgeruffen hat / weil nu das am hellen lich⸗ 
ten tag / lieber Gott / was kondten wir vns 
doch zu ſolchen Conciliatoribus gutes vnd 
trew vorſehen / die vns dennoch vberreden 
wollen / ſeine lehre ſey nicht zuuordammen / 
auff das ſie dieſelbige bey anſehen / vor dem 
gemeinen einfeltigen hauffen erhalten ſuchen 
ie aber das nicht / oder andere jre gelegen⸗ 
ne etc. was gebet fie deñ noth an/alfo offent⸗ 
lichen vor Gott vnd aller Welt die ſachen zu 
drehen. 2% 
Sie rhuͤmen jre groſſe modeſtiam vnd lie⸗ 


be darinnen / Muͤgen ſich aber damit putzen 


wie ſie wollen / ſo iſts dennoch zumahl eine 
wunderliche liebe / die vmb eines Mannes 
willen der gantzen Chriftenbeit auch dere die 
nach vns kommen werden / ſo jemmerlichen 
vorgiſſet / vns das ſchedtliche giefft zu eitel 

zucker aller welt wil einreden. = 


such vorgleichen / denn er leret ja ſo wol als 


wir / das Chriſtus fur vns geſtorben ſey DR 

feret er auch wie wir / das wir darinnen haben 
vergebung der Suͤnden / darzu / das es bey der 
vergebung der Suͤnden nicht bleiben mus / 
ſondern auch die vornewerung volgen / das 
die liebe durch den heiligen Geiſt in vnſere 
hertzen ausgegoſſen werde / vnd wir alſo rech⸗ 
te gute Wercke thun / das leret nicht er allein / 
ſondern wir ja auch / Lieber was zancken vnd 
adern wir denn? wo bleiben die vnruigen 
Leute / die viel vnd groſſe Buͤcher geſchrie⸗ 
ben / den Bapſt ſchendtlich vnd vbel darinnen 
gehandelt / Aus dem nachmal ſo viel grauſa⸗ 
men jamers entſtanden / grewlich groſs bludt 
vorgieſſen erfolget iſt / laſt doch ſehen macht 
friedt mit dem Bapſt. n 


Ja ſprichſtu / der Bapſt wil haben / die 
liebe gehoͤre darzu / das ſie ſey die gerechtigkeit 


darinnen wir gerechtfertiget werden / Ante 
wordt / lieber ifts darumb ynrecht / dieweil 
der Bapſt damit leu net vnd auff hebet das 
nicht vorgebung der Suͤnden im bludt Chri⸗ 
ſti vnſere Gerechtigkeit ſey / warumb iſt denn 
Oſiandri lehre auch nicht vnrecht / der do ſa⸗ 


get / wo man lehre / das vergebung der Suͤn⸗ 


den vnſere gerechtigkeit ſey / das ſey kelter 

denn eiſs / ja noch mehr / das leiden / ſterben/ 

der gehorſam Chriſti vnd ſeine vnſchuldt ſey 

keine gerechtigkeit / vnd noch nage wer a 1 
y 


die gerechtigkeit beneben die Gottheit ſetze / 
der mache einen Abgott daraus. 


Vnd ob man ſagen wolte / das were fa 
vnrecht in dieſem vorſtandt / Man muͤſte aber 
Oſiandrum verſtehen / von der vornewerung / 
darauff antworte ich abermals Das das Oſi 
anders meinung nicht (ey noch fein wolle / das 
iſt droben aus ſeinen ſchrifften klerlich bewie⸗ 
ſen. Lieber was haben wir denn damit dem 
Oſiandro vnſerm gewiſſen / oder der Rirchen 
furtreff lichem nutz vnnd rath geſchaffen / 
wenn wir das von jm rhuͤmen / das er nicht 
hat noch haben wil / vnd daruber ſeine buͤcher 
vnuordampt bleiben / vnd auff vnſere nach» 
kommen volgen laſſen / in dem vorſtande / den 
ſie haben widder vns / vnnd Gottes wort. 
Denn das iſt Gottes wort vnd vnſer aller mei⸗ 
nung / das vorgebung der Suͤnden durch vn⸗ 
fers DErrn Iheſu Chriſti bitter leiden vnd 
ſterben erworben / fey nicht allein vnſer erlós _ 
ſung / ſondern vnſere gerechtigkeit / darwidder 
aber Oſiander alles ſein ſchreiben vnd predi⸗ 
vel mit gantser macht vnd gewalt gerichtet 

At. a N 
Darumb wirdt es fich mit ſolchen Conciliati, . 
unculis nicht ſtillen laffen/ynd vorgebens ſein / 
das man den alten vntuͤchtigen pelts allein 
mit newen lappen flicken vnnd mere 

wil / 


wil / Es belt nicht / ſaget Chriſtus / vnd iſt nur 


vbel erger gemacht / wie auch die erfarung 


vnd der Kirchen Diſtorien bezeugen / deren 


ich eine die furnemeſte alhie erzelen wil / da⸗ 


mit ein jederman ſehe / das mich kein Menſch⸗ 
licher affect / wie Gott im Dimmel weis / for 
dern die geſchwinde groſſe gefahr vnſer vnd 
vnſerer nachkommen / das zu ſchreiben bewe⸗ 
gen / zweiffel auch nicht / iſts dem gegen teil 


ein ernſt vnd meinẽ ſie den rechtſchaffenen frie 


de vnnd einigkeit mit vns von hertʒen / Sie 
werden jnen ſelbſt vnd vns dieſes jammers 
aus volgendem rath vnd Exempel gar baldt 


abhelffen / welchs dieſem vnſerm handel 


nicht vnehnlich iſt / in Hiſtoria tripartita lib. 7. 


Es waren die zwen rechtſehaffen Meubt⸗ 


hg 


ſchelcke aus dẽ Arrianis vrſatius vñ Valens 
ſampt andern jren genoſſen in Concilio Sirmiefi 
zuſammen kommen / vnnd hatten alda eine 
newe confeſſion zugerichtet / 1 


mals biſs auff die neunde kam / ſo gar voll 
eckten die Leute / darinnen ſie jre 
das aller herrlichſte hatten ge⸗ 


O if das 


welche nu vnter 
andern die ſiebende war / wie es denn nach⸗ 


friedes one 


das auch der alte gute fromme Man vnd trefo 
liche Biſchoff Ofias Cotdubenſis aus Diſpani⸗ 
en dahin gedrungen vnd gezwungen / zuletzt 
ſolcher confeſſion ſich vnterſchreiben muſte / 
Solche confeſſion wie ſie noch vorhanden iſt / 
legten dieſelben geſellen nachmals im Concilio 
Atiminenſi den frommen Vettern fur / in guter 
troͤſtlicher hoffnung / dieweil ſie ſonſt kein 
rhue fur jnen kondten zu jrem furnemen ha⸗ 
ben / Sie wolten ſie damit ſtillen / das dieſelbẽ 
frommen Deter dieſe confeflion muſten anne⸗ 
mẽ vñ nu ʒum friede greiffen / vmb zweier oder 
dreier wort willen / die elende Kirche nicht fo 
jemmerlich laſſen zuriſſen werden / vnter des 
wolten ſie zugleich wol bleiben ſo gutt ſie wa⸗ 
ren / vnd jre 5 vnter dem ſchein des lieben 
inderung vnd einreden nach al⸗ 
iem vermuͤgen widder die frommen Vetter 
fortſetzen / dieweil ſie nu niemands ferner 
dorfft ſtraffen / denn fie waren ja vortragen / 
redeten wie die frommen Veter / lehreten wie 
ſie mit einerle / gantz vnnd gar wie 
jtzundt in dieſem vnſerm handel. * 


Aber es halff ſie nichts / ſondern dieweil 
die frommen Veter ſich des betrugs beſorge⸗ 
ten vnd den Leuten ſo wenig als wir kundten 
ins hertz ſehen / wolan ſagten ſie zu dem ge⸗ 
genteil / So jr denn ja der meinung von ap 
F. mu 


mit vns einig ſeidt / vnd es meinet wie jrs reo 
det / So vordammet den jrthumb Arri alhie 
offentlichen / wie nach gemeiner regel die 
Kirche auch andere ſchwermerey vordampt 
hat. Sintemal kundt vnd offenbar iſt Vͤĩiurch 
die gantze Welt / das die tefterliche lehre Art 
den lehrmen vnd auffruhr in der Kirchen an⸗ 
gerichtet hat / Aber ſie wolten nicht / daraus 
auch die frommen Deter (deren wie Athanafius 
ſchreibet / Epiſtola ad Epifcopos Aphricæ; in die 
zwey hundert geweſen / ſehr feine Leute wie er 
ſie rhuͤmet / Vere puros ſeruos Dei & recte credentes) : 
wol vornhamen / das es eitel triegerey war / 
Sonderten ſich von jnen vnd wolten jrer kei⸗ 
ne gnade haben. rs > 

Es war aber auch vnter ſolchem geſchmeiſs 


Auxentius der vor dem heiligen Ambroſio zu 


Oeilandt iſt Biſchoff geweſen / welcher fo gar 


from war / das er auch nicht leiden wolt / das 


man jn einen Arrianum ſolte nennen / ob ers 
wol in derhaut dẽnoch war / legte ſich hefftig 
widder den Hilarium derhalbẽ ein / wer do wil 

der ſehe beide libri Hilarj widder den Auxentiũ 
vnd deſſelbigen Vogels Epiſtolam baldt daran 
oder der en ene ſuchen wil / der nene 
den ſeligen Man Gottes / D. Lutherum in ſei⸗ 
nen Buͤchlein / von den Coneiljs ynd Kirchen / 
Thomo. . deudſch fol. 22. vnd fort an / do er 


aus der gantzen Miſtorien dieſe trewhertzige 
te 3 warnung 


Leh 


warnunge machet / das wir bey leib fur ſichtig 
ſeindt / vnd nicht leichtlich gleuben den Rot⸗ 
tengeiſtern / wenn ſie ſich gleich auch hoch 
vnd tieff demuͤtigen / wie auch Saul gethan / 
Quia aliquando compunguntur & mali, Aber ſie 
halten hinder dem Berge / biſs ſie lufft vnd 
raum kriegen / ſo gehen ſie daher vñ thun doch 
was ſie zunor im ſinn gehabt haben / das mich 
febier nicht viel wundert (ſchreibt Lutherus 
alda) warumb die Vetter ſo lange vnd ſtrenge 
Huſſe haben aufferlegt / den vorleugneten 
Chriſten / Sie werdens erfaren haben / wie 
falſch jr demut ſey / vnd wie ſchwerlich ſie mit 
ernſt / vnd von grundt des hertzen ſich demuͤ⸗ 


geleret / vnd wir Abillich eines andern be 
ſchuͤldiget / (zegiet ferner an / worumb fie das 
thun) auff das wenn fie mit ſolchen Schaffs 
kleidern ſich hetten widerumb geputzt als 
weren ſie vns gantz gleich / jren Wolff moch⸗ 
ten fein widerumb in den Schaffſtall brin⸗ 
gen / denn es iſt jr ernſt nicht glauben vnd gute 
werke zuleren / Sondern weil ſie gleich wie 
he 2 „ *. R 4 ve die 

Arrianer / jre gifft vnd Wolfferey nicht anders 
koͤnnen erhalten / noch widder auffrichten / 


denn durch ſolche Schaffskleider / vom glau⸗ 


ben vnd guten Wercken / ſchmuͤcken vnd bere 
gen ſie den Wolffsbalck biſs ſie widder in den 
Schaffſtall kommen / Vnd gibt nu der from⸗ 
me getrewe Man guten rath / wie man der ge⸗ 
fahr fol abkommen / vnd ſpricht / Aber man 
muſte ¡nen thun / wie fie den vnſern thun / ynd 


ſie heiſſen widderruffen jre grewel / ynd daſſel⸗ 


bige thetlich beweiſen mit ablegung aller 
miſsbreuch So widder den Glauben vnd gue 


te Wercke in jren Kirchen vnter jrem Volck 


regierten / damit man ſie an jren fruͤchten 


kennen konte. Sonſt kan man den ſchlechten 


worten vnd geberden / das iſt / den Schaffs⸗ 
heutten nicht gleuben. Alſo ſolt Arrius auch 


wiederrufft haben / feinen jrthumb beteno 


net / vnd thetlich widder ſich felbft gelehret 
vnd gelebet haben / wie S. Auguſtinus widder 
feine Manicherey / wie jtst viel thun / widder 
jre Papifterey vnd Muͤncherey / vnter welchen 
ich mich auch von Gottes gnaden kan rech⸗ 
nen / Aber ſie wollen nicht gejrret haben vnd 


koͤnnen Gott die ehre nicht geben / das ſie es 


bekennen / gleich wie die Arrianer auch wol⸗ 
ten jre lugen vortedigt haben / vñ vom Concilio 


nicht vorbannet geachtet ſein. 
€ Bold 


Solch Exempel diefer Diſtorien follen 
wir wol mercken / ſonderlich die ſo wir Predi⸗ 
ger fein muͤſſen / vnd die herde Chriſti zu wei⸗ 
den beuehl haben / das wir wol zuſehen / oder 
gute Difchoffe ſein / wie S. Petrus ſagt j. Pe. x 
(denn Epifcopus oder Biſchoff fein / Heiſt wol 
zuſehen / wacker ſein / vleiſſig wachen) damit 
wir von dem Teuffel nicht vbereilet werden / 
Denn hie ſehen wir / wie gar meiſterlich er 
ſich vordrehen kan / vorkleiden / vorſtellen / das 
er viel ſchoner wirdt / weder die Engel des 
Tiechtes / vnd falſche Biſchoff heiliger ſeindt / 
weder die rechten Biſchoff / vnnd der Wolff 
frommer weder kein ſchaff / wir babe jtst nicht 
mit den groben ſchwartʒen Poltern Bapſt⸗ 
Geiſtern aus der Schrifft zuthun / Sie finden 
ſich in die Schrifft vnd vnſere lehre / wollen 
vns gleich fein / vnd doch vns zureiſſen / Aber 
der heilige Geiſt muſs hie helffen / vnd wir 
vleiſſig betten etc. Hactenus Lutherus. 

Welchs alles ich aus dem Exempel die⸗ 
fer groſſen Leute vnd jrer lehre darumb allhie 
erzelet habe / damit n e ſehe / was 
mir auch in dieſem handel den grawen 
machet. Man gehet wunderlich damit vmb / 
jtst hat Oſiander nicht recht gelehret / Baldt 
wil man ſeine lehre nicht vordammen / ſon⸗ 

dern auff eine newe / ſondere / wunderliche 
arth putzen vnd ſchmuͤcken / Ja man ae 
noc 

noch heute zu tage den frommen Pfs rberrn/ 
die fich mit predigen widder das gegenteil bos 
ren laſſen / mit executorial proceſſion, fie damit 
ernſtlich zuuorfolgẽ / vnd ſol doch die execution 
der Iudiciorä wider Oſiandrũ auff erkendtnis 
der Birchen zugewarten fein / welches alles 
wie weit es von dem Exempel der Arrianer 
droben / vnd wie ehnlich es der heiligen Veter 
lehre ſey / laſſe ich nu richten alle die jenigẽ / die 
nur gemeine vornunfft haben. 


Aber aus dem allem iſt nu liebe Herrn vñ 
Freunde meine trewe warnung / Erſtlich / das 
ir bey der reinen lehre ernſtlich bleibet / vnd 
euch nach dem furbilde der heilſamen wort / 
wie wir dieſelben ſonderlichen von vnſerm 
lieben Pater in Chriſto feeliger gedechtnus 
D. Luthero aus der lehre Pauli aller Prophe⸗ 
ten vnd Apoſtel empfangen vnd gelehret ha⸗ 
ben vom Glauben vnd von der Liebe in Chri⸗ 
{to Iheſu trewlich haltet / vnd dieſen guten 
beylag bewaret / durch den heiligen Geiſt / der 
in vns wonet 2. Thimo.j. a 

Zũ andern / wiewol vns ja keine gewunſch⸗ 
tere freude auff Erden widderfaren konte / 
denn wenn die armen jrrenden hertzen wider⸗ 
umb zum rechten erkendtnis kemmen / vnd 
ſich von der finſternis zum feeligen Liecht der 
warheit wolten wenden Dieweil ſie aber 

: SIEH ſolchs 

ſolchs wol konden furgeben / vnd demnach 
nicht allein in finſternis bleiben / Sondern 
auch vns oder ja andere mit ſich hinein fuͤren 
vnd fturtsen ( wie es denn warlich ſeheinet / 
dieweil ſie noch jrem jrthumb nicht von her⸗ 
tzen feindt / viel weniger konnen dulden noch 
leiden / das in andere vormuͤg jres aufferlegten 
ampts antaſten vnd ſtraffen) So muͤſſen wir / 
wie Lutberus droben ſagt / gute Biſchoffe 
ſein / vnd wol zuſehen / denn es gilt hie nicht 
der liebe Sachen / ſondern Gottes vnnd des 
Glaubens. | te 
Wollen fich denn die Widerwertigen 
nicht allein der reinen lehre halben mit vns 
vergleichen / ſondern auch jren jrthumb vnd 
Gottesleſterung vordammen / nicht allein mit 
vns gut C bie th ſondern auch boͤſs teuffe⸗ 
liſch ſein / Luc. j. Nicht allein mit vns die ſtim⸗ 
me Chriſti hoͤren / Sondern auch die frembde 
fliehen Joh. jo. Wolan ſo iſt der friede ſchon 
gemacht / vnd wollen wir ſie mit groſſen freu⸗ 
den widerumb auffnemen / alles von hertzen 
Me ste / wo mit fie yns jemals beleidiget 
aben. És E 
Wollen fie aber das nicht thun / ſo mus 
gen fie es laſſen / Vnd habet jr lieben Herrn 
vnd Freunde / bereidt droben im Concilio Ari, 
minenſi der heiligen Veter vnd nachmals des 
frommen Kutheri lehr / darbey wollet jr auch 
u bleiben/ 

bleibẽ / ſie auch nicht boren / ſondern wie euch 
Chriſtus befolen Matthei /. Ernſtlich vor ine 
huͤtten / vnd die ſache dem lieben Gott befe⸗ 
len / denn hertzlich gern wolten wir / das ſie 
mit vns ſelig wurden. Das wir aber mit jnen 
ſolten zum Teuffel faren / das werden wir vns 
niemandts laſſen bereden / Vnd thue euch al⸗ 
lezumal hiemit dem getrewen frommen Gott 
befelende / der wolle euch hertzlich troͤſten / 
vnd bewaren in Chriſto Iheſu / den jr biſsher 
vnuerruckt geliebet / vnd bekandt ha⸗ 
bet / jm fey lob in ewigkeit / 
Amen. 


ERRATA, 
A facies, linea 14. Vor vnd ſchrecket. Lies. Vns 


ſchrecket. : 
A facies, Linea 2s. Nach mehrer teil. Lies / 


Dieſer Welt. 


